CELEX: 22008D0096
Language: lv
Date: 2008-09-26 00:00:00
Title: EEZ Apvienotās komitejas Lēmums Nr. 96/2008 ( 2008. gada 26. septembris ), ar ko groza EEZ līguma II pielikumu (Tehniskie noteikumi, standarti, testēšana un sertifikācija)

20.11.2008   
            
            
               LV
            
            
               Eiropas Savienības Oficiālais Vēstnesis
            
            
               L 309/15
            
         EEZ APVIENOTĀS KOMITEJAS LĒMUMS
   
   Nr. 96/2008
   (2008. gada 26. septembris),
   ar ko groza EEZ līguma II pielikumu (Tehniskie noteikumi, standarti, testēšana un sertifikācija)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 98. pantu,
   tā kā:
   
               (1)
            
            
               Līguma II pielikums ir grozīts ar EEZ Apvienotās komitejas 2008. gada 1. februāra Lēmumu Nr. 4/2008 (1).
            
         
               (2)
            
            
               Līgumā jāiekļauj Komisijas skaidrojošs paziņojums 2007/C 68/04 par procedūrām to mehānisko transportlīdzekļu reģistrācijai, kuru izcelsmes valsts ir citā dalībvalstī (2).
            
         
               (3)
            
            
               Padomes 1977. gada 29. jūnija Rezolūcija (3) un Komisijas Paziņojums C/281/88/9. lpp. (4) ir novecojuši un saskaņā ar Līgumu ir jāatceļ,
            
         IR NOLĒMUSI ŠĀDI.
   1. pants
   Līguma II pielikuma I nodaļu groza šādi.
   
               1)
            
            
               Svītro 46. punkta (Padomes 1977. gada 29. jūnija Rezolūcija) un 47. punkta (Komisijas Paziņojums C/281/88/9. lpp.) tekstu.
            
         
               2)
            
            
               Pēc 47. punkta iekļauj šādu punktu:
               
                           “48.
                        
                        
                           
                              52007 SC 0169: Komisijas skaidrojošs paziņojums 2007/C 68/04 par procedūrām to mehānisko transportlīdzekļu reģistrācijai, kuru izcelsmes valsts ir citā dalībvalstī (OV C 68, 24.3.2007., 15. lpp.).”
                        
                     
         2. pants
   Komisijas skaidrojošā paziņojuma 2007/C 68/04 teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2008. gada 27. septembrī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (5).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2008. gada 26. septembrī
      
         
            EEZ Apvienotās komitejas vārdā —
         
            priekšsēdētājs
         
         H. S. H. Prinz Nikolaus von LIECHTENSTEIN
         
      
   
   
      (1)  OV L 154, 12.6.2008., 7. lpp.
   
      (2)  OV C 68, 24.3.2007., 15. lpp.
   
      (3)  OV C 177, 26.7.1977., 1. lpp.
   
      (4)  OV C 281, 4.11.1988., 9. lpp.
   
      (5)  Konstitucionālās prasības nav norādītas.